Ardagai ezpainzuri

Ardagai ezpainzuria (Heterobasidion annosum) Bondarzewiaceae familiako onddo espezie bat da. Ez da jangarria. Zuhaitzean barrura sartzen da usteldura zuria eraginez, zuhaitza hil egiten du.

Sinonimoa: Ungulina annossa.

Deskribapena 
Kapela: 5 eta 20 cm artekoa, oso poliformoa, zimurtsua, besaulki itxurakoa, marroi-gorrixka, uniformea, zahartzean zarakar zurrun eta beltzaxka sortzen zaio. Bazter meheagoa  eta argiagoa du eta ertza zurixka.

Tutuak: Ungulina guztietan bezala estratifikatuak, zuri-krema kolorekoak,

Poroak: Txikiak, biribilduak edo angelutsuak eta zurixkak, azkenean horiak izatera pasatzen dira.

Haragia: Suberosoa, zurixka, batzuetan zurkara, usain zehatzezinekoa.

Etimologia: Annosus epitetoa latinetik dator, urtez betea, zaharra, esan nahi duen "Annosus" hitzetik.

Jangarritasuna 
Ez da jangarria.

Nahasketa arriskua 
Zarakar beltzaxkak eta ertz zuriak antzeko beste espezie batzuetatik bereizten dute, hala nola Antrodia serialis delakotik.

Sasoia eta lekua 
Urte osoan bizi da, udan enborretako barrunbeetan begetatuz, mahatsondoetan, pinuen sustraietan eta beste konifero batzuetan.

Banaketa eremua 
Ipar Amerika, Erdialdeko Amerika, Europa, Errusia, Turkmenistan, Kazakhstan, Kirgizistan, Uzbekistan, Australia, Zeelanda Berria eta Japonia.

Erreferentziak

Kanpo estekak 

Russulales
Onddo ez jangarriak